આજે પણ જીવનમાં તે વખતની જેમ રોજના ચોવીસ કલાક અને અઠવાડિયામાં સાત વાર જ હોય છે છતાંય બાળપણમાં અને શાળા જીવનમાં એ ચોવીસ કલાકના જે મધુર પડઘમ હતા અને સાત વારના જે ઈન્દ્રધનુષી રંગો હતો તે ત્યારબાદ કદીય જોવા નથી મળ્યા. જ્યારે શાળામાં જતા હતા ત્યારે વર્ષમાં માત્ર ત્રણ જ પરીક્ષા આપવી પડતી અને બે વેકેશન પણ મળતા જ્યારે દુનિયાની આ મહાશાળામાં કોઈ જ વેકેશન નહિ ને રોજે-રોજ પરીક્ષા! નાનપણ હતું ત્યારે જલ્દી યુવાન થવા માગતા હતા, પણ હવે સમજાયું કે, અધૂરા સપના અને તૂટેલા સંબંધો કરતા અધૂરું હોમવર્ક અને તૂટેલા રમકડાં વધુ સારા હતાં! ક્યાંક વાંચ્યું હતું -